EH Distopikala (abestia)

EH Distopikala Gatibu taldearen abestia da. 2022an bere kabuz argitaratu zuten izen bereko EH Distopikala albumean. Hitzak ere taldearenak dira.

Hori izan zen taldearen hamargarren diskoa, beti bezala Gatibu taldearen rock estilokoa.  Gironako Music Land estudioan grabatu zuten.

Abestiaren estrofak fa minor tonalitatean daude, eta errepikatzen den leloa La bemol maior tonalitatean.

 Hitzak 
Euskal Herria 2060ko eszenatoki distopiko batean deskribatzen du abestiak. Klima-aldaketak erruz aldatu du herrialdea eta orain zeharo tropikala da nagusi. Gauzak horrela Astigarragan orain ez dute egiten sagar-ardoa, marakuia-sagardoa baizik, eta Donostiako Kontxa hondartza palmondoz beteta dago. Gandu kalimak kixkali du Errioxa, Araban patata eta ardorik ez, orain labeldun marihuana ekoizten dute. Iratin eukalipto eta koala bihurtu dira aspaldiko pagadi eta urtxintxak. Urdaibain pultseradun turista andana jasotzen dituen erresorta bete-betean dabil. Itsasoak gora egin du eta Oñatiko plazan aritzen dira surfistak.  San Ferminak, Iruñea lar beroa dela-eta, Islandiara eraman behar izan dituzte. Bitartean gamelu gaixoak EREan daude basamortu bihurtu den Espainian.

Hau da abestiaren zati ezagunena:
+Jatorrizko hitzak bizkaieraz[...]
Distopikal, EH tropikal, 

ongi etorri paradisura. 

distopikal, EH tropikal, 

merenge ta saltsa gorputzarentzat. hera

[...]

 Bideoklipa 
Mauro Romerok zuzendu zuen bideoklipean irudi-animazioaren bidez erakusten da Euskal Herriko distopiko tropikala.

 Erreferentziak 

 Ikus, gainera 

 Alex Sardui

 Haimar Arejita
 Gaizka Salazar
 Mikel Caballero
 Urepel (abestia)
 Ez naz Makurtuko

 Kanpo estekak 

 EH Distopikala Youtube, Gatibu: gaia
 Gatibu - Badok.eus euskal musikaren atarian
 Hamaika Telebista.  (2020-04-17). MusikaZuzenean TB #97: Gatibu diskografia. 

Kategoria:Gatibu-ren abestiak
Kategoria:Euskal abesti herrikoiak
Kategoria:2022ko abestiak
Kategoria:Konposizioak la bemol maiorren
Kategoria:Konposizioak fa minorren